पाएं अपने शहर की ताज़ा ख़बरें और फ्री ई-पेपरडाउनलोड करें
पैरोल पर कुछ समय के लिए छोड़े गए कैदी सफीदों उपमंडल के गांव सिवाणामाल निवासी संदीप के खिलाफ सफीदों सदर पुलिस ने एक और आपराधिक मामला दर्ज किया है। करनाल जेल के अधीक्षक की शिकायत पर उसके खिलाफ यह मामला हरियाणा गुड कंडक्ट परिजंस (टैंपरेरी रिलीज) एक्ट 1988 की धारा 8 व 9 के तहत दर्ज किया गया है।
आरोपी 6 अगस्त 2015 को सफीदों थाना में दर्ज एक आपराधिक मामले में अदालत के फैसले के तहत सात वर्ष का कठोर कारावास काट रहा था। 15 मई 2020 को उसे 6 सप्ताह के लिए पैरोल पर छोड़ा गया था और उसे 27 जून 2020 को जेल मे खुद को सरेंडर करना था, लेकिन वह वापस जेल नहीं गया।
शिकायतकर्ता के अनुसार उच्चाधिकार समिति के आदेश से उसे बीत गई 24 अप्रैल को करनाल जेल में समर्पण बारे नोटिस भेजा गया था, लेकिन वह जेल में नहीं पहुंचा। बता दें कि पंजाब के लुधियाना से लौटकर 6 अगस्त 2015 को सिवाणामाल गांव के मामन उर्फ अशोक ने गांव में उसकी 62 वर्षीय मां सुनहरी की हत्या का मुकदमा दर्ज कराया था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn